ΐΙΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
COM(93) 577 τελικό 
Βρυξέλλες, 16 Νοεμβρίου 1993 
Πρόταση 
ΑΠΟΦΑΣΗΣ ΤΟΥ ΣΥΜΒΟΥΛΙΟΥ 
περί παροχής κοινοτικών επιδοτήσεων επιτοκίου επί των δανείων 
που χορηγούνται από την Ευρωπαϊκή Τράπεζα Επενδύσεων σε 
μικρομεσαίες επιχειρήσεις στο πλαίσο της προσωρινής 
δανειοδοτικής της διευκόλυνσης 
(υποβληθείσα από την Επιτροπή) 
ΑΙΤΙΟΛΟΓΙΚΗ ΕΚΘΕΣΗ 
Α. ΕΙΣΑΓΩΓΗ 
Το Ευρωπαϊκό Συμβούλιο της Κοπεγχάγης αποφάσισε τη λήψη ορισμένων 
σημαντικών μέτρων με στόχο την προώθηση της οικονομικής ανάπτυξης και της 
ανταγωνιστικότητας καθώς και την καταπολέμηση της ανεργίας. Μερικά από αυτά 
τα μέτρα θα παράγουν αποτελέσματα σε βραχυπρόθεσμη βάση, ιδίως η προσωρινή 
δανειοδοτική διευκόλυνση της ETE που αποφασίστηκε στο Εδιμβούργο, και η 
οποία επεκτείνεται τώρα στις MME με το πρόσθετο πλεονέκτημα των επιδοτήσεων 
επιτοκίου. Στην παρούσα ανακοίνωση περιγράφονται οι στόχοι και η λειτουργία 
της δανειοδοτικής διευκόλυνσης για τις MME. Το Συμβούλιο καλείται να 
εκδώσει την προτεινόμενη στο παράρτημα απόφαση. 
Β. ΠΕΡΙΓΡΑΦΗ 
Τον Δεκέμβριο του 1992, το Ευρωπαϊκό Συμβούλιο του Εδιμβούργου κάλεσε την 
Ευρωπαϊκή Τράπεζα Επενδύσεων να συστήσει προσωρινή δανειοδοτική διευκόλυνση 
ύφους 5 δις ECU, για τη χρηματοδότηση σχεδίων που συνδέονται κυρίως με τα 
διευρωπαϊκά δίκτυα. Αντί του συνήθους ανώτατου ορίου κάλυψης των δανείων 
ETE, το οποίο περιορίζεται στο 50% του συνολικού κόστους του σχεδίου, για 
τα σχέδια που χρηματοδοτούνται στο πλαίσιο αυτής της διευκόλυνσης το εν 
λόγω όριο κάλυψης από την ETE μπορεί να ανέλθει έως το 75% του συνολικού 
κόστους. Δεδομένης της ευρείας χρησιμοποίησης των δανείων ETE που 
χορηγούνται στο πλαίσιο αυτής της διευκόλυνσης (περισσότερα από 3,45 δις 
ECU έχουν εγκριθεί μέχρι τώρα), το Ευρωπαϊκό Συμβούλιο της Κοπεγχάγης 
αποφάσισε να αυξήσει το σχετικό ποσό σε 8 δις ECU και να παρατείνει τη 
διάρκεια ισχύος της πέραν του 1994. 
Από τη δανειοδοτική διευκόλυνση του Εδιμβούργου θα μπορούν πλέον να 
επωφελούνται και οι MME, καθώς 1 δις ECU από το προαναφερθέν ποσό θα 
διατεθεί για τις επιχειρήσεις αυτές. Επιπλέον, το Συμβούλιο ECOFIN καλείται 
να εξετάσει τον τρόπο με τον οποίο τα δάνεια προς τις MME θα μπορούν να 
συνοδεύονται από επιδοτήσεις επιτοκίου της τάξης του 3% κατ'ανώτατο όριο 
και για χρονικό διάστημα 5 ετών η επιδότηση αυτή θα πρέπει να συνδεθεί με 
τη δημιουργία θέσεων απασχόλησης· επίσης, το Ευρωπαϊκό Συμβούλιο τόνισε 
ότι, κατά τη συνεδρίαση του Δεκεμβρίου, θα επανεξετάσει το προοριζόμενο για 
τις MME ποσό με βάση τα στοιχεία σχετικά με τη χρησιμοποίηση του. Το 
Ευρωπαϊκό Συμβούλιο, κατά τη συνεδρίαση της 29ης Οκτωβρίου στις Βρυξέλλες, 
κάλεσε το Συμβούλιο ECOFIN να καταστρώσει και να θέσει σε εφαρμογή ένα 
μηχανισμό επιδότησης επιτοκίου υπέρ των MME, σύμφωνα με τις κατευθύνσεις 
του Ευρωπαϊκού Συμβουλ ίου της Κοπεγχάγης. 
Γ. ΕΦΑΡΜΟΓΗ 
Τόσο η Επιτροπή όσο και η ETE θα λάβουν τα απαραίτητα μέτρα για την όσο το 
δυνατόν ταχύτερη εφαρμογή της δανειοδοτικής διευκόλυνσης για τις MME. Οσον 
αφορά την Τράπεζα, τα απαιτούμενα μέτρα θα πρέπει να εγκριθούν από το 
Διοικητικό Συμβούλιο πριν υποβληθούν στο Συμβούλιο των Διοικητών της. 
Η δανειοδοτική διευκόλυνση για τις MME που αποφασίστηκε στην Κοπεγχάγη 
(δανειοδοτήσεις ύψους 1 δις ECU με επιδότηση επιτοκίου μέχρι 3% για 
διάστημα 5 ετών) θα χρηματοδοτηθεί από 3 πιστώσεις του προϋπολογισμού 
(1994, 1995, 1996) ύψους 45,5 εκατ. ECU η καθεμία (βάσει της αναγωγής στην 
παρούσα αξία των μειώσεων επιτοκίου) και εντός των ορίων των νέων 
δημοσιονομικών προοπτικών. Οι πρώτες συμβάσεις δανειοδότησης στο πλαίσιο 
αυτής της διευκόλυνσης θα μπορούσαν να συναφθούν ήδη στις αρχές του 1994, 
από τη στιγμή που θα τεθεί σε ισχύ η απαραίτητη νομική βάση, ενώ ενδέχεται 
το σχετικό ποσό να αναληφθεί πλήρως εντός του 1994. Τη διαχείριση της 
Διευκόλυνσης θα αναλάβει η ETE βάσει συμφωνίας συνεργασίας με την Επιτροπή. 
Για να καταστεί δυνατή η παροχή επιδοτήσεων επιτοκίου και στις 
δανειοδοτήσεις προς τις MME απαιτείται η θέσπιση ειδικής νομικής βάσης 
(βλ. επισυναπτόμενη πρόταση απόφασης του Συμβουλίου) σύμφωνα με το 
άρθρο 235 της Συνθήκης. Η σχετική δημοσιονομική κάλυψη των επιδοτήσεων 
επιτοκίου για δάνεια ύψους 1 δις ECU θα χορηγηθεί από τις πιστώσεις της 
κατηγορίας III των δημοσιονομικών προοπτικών, θα εξασφαλιστεί η συνοχή με 
άλλα κοινοτικά μέσα. 
Δ. Ο ΡΟΛΟΣ ΤΩΝ ΕΝΔΙΑΜΕΣΩΝ ΧΡΗΜΑΤΟΠΙΣΤΩΤΙΚΩΝ ΟΡΓΑΝΙΣΜΩΝ 
Δεδομένου ότι η διαχείριση των δανειοδοτήσεων ETE προς τις MME γίνεται από 
ενδιάμεσους χρηματοπιστωτικούς οργανισμούς μέσω μηχανισμών συνολικών 
δανειοδοτήσεων, το ήδη υφιστάμενο δίκτυο της ETE με τους οργανισμούς αυτούς 
θα χρησιμοποιηθεί και για την υποστήριξη των κοινοτικών ενεργειών, χωρίς να 
αποκλείονται άλλοι ενδιάμεσοι οργανισμοί ειδικευμένοι στη χρηματοδότηση 
των MME. Παράλληλα με την αξιολόγηση και την παρακολούθηση των δανείων, ο 
ρόλος των οργανισμών αυτών είναι κατά βάση η παροχή συμπληρωματικών 
κεφαλαίων (π.χ. το τμήμα του κόστους του σχεδίου που δεν καλύπτεται από 
την ETE) καθώς και η κάλυψη του κινδύνου αποπληρωμής για τα κεφάλαια που 
χορήγησε η ETE. 
Ετσι οι ενδιάμεσοι χρηματοπιστωτικοί οργανισμοί έχουν να διαδραματίσουν 
καθοριστικό ρόλο για τη λειτουργία της Διευκόλυνσης, στόχος της οποίας 
είναι να τονωθούν οι επενδύσεις των MME μέσω αυτής της ουσιαστικής μείωσης 
όσον αφορά το κόστος του κεφαλαίου. Μέσω ειδικών συμφωνιών με τους 
ενδιάμεσους οργανισμούς καθώς και μέσω του ανταγωνιστικού περιβάλλοντος που 
θα δημιουργηθεί λόγω της ευρείας δυνατότητας χρησιμοποίησης της εν λόγω 
Διευκόλυνσης, η Επιτροπή και η ETE θα εξασφαλίσουν ότι το όφελος των 
κοινοτικών επιδοτήσεων επιτοκίου θα το καρπωθούν πλήρως εκείνοι τους 
οποίους αφορά η ενέργεια αυτή δηλαδή οι MME. 
Ε. Η ΔΗΜΙΟΥΡΓΙΑ ΘΕΣΕΩΝ ΑΠΑΣΧΟΛΗΣΗΣ 
Μία σημαντική συνιστώσα της διευκόλυνσης για τις MME αποτελεί η σύνδεση της 
με τη δημιουργία θέσεων απασχόλησης. Η Επιτροπή και η ETE αποφασίζουν, με 
συμφωνία τους, σχετικά με τα κριτήρια που θα χρησιμοποιηθούν, θα είναι 
απαραίτητο να εξασφαλιστεί η διοικητική παρακολούθηση όσον αφορά την τήρηση 
των υποχρεώσεων για δημιουργία θέσεων απασχόλησης και των υπολοίπων 
δαν ε ιοδοτικών όρων. 
Πρόταση 
ΑΠΟΦΑΣΗΣ ΤΟΥ ΣΥΜΒΟΥΛΙΟΥ 
περί παροχής κοινοτικών επιδοτήσεων επιτοκίου επί των δανείων 
που χορηγούνται από την Ευρωπαϊκή Τράπεζα Επενδύσεων σε 
μικρομεσαίες επιχειρήσεις στο πλαίσο της προσωρινής 
δανειοδοτικής της διευκόλυνσης 
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, 
Εχοντας υπόψη: 
τη συνθήκη για την ίδρυση της Ευρωπαϊκής Κοινότητας, και ιδίως το 
άρθρο 235, 
την πρόταση της Επιτροπής^1), 
τη γνώμη του Ευρωπαϊκού Κοινοβουλίου^), 
Εκτιμώντας: 
ότι στο Ευρωπαϊκό Συμβούλιο που συγκλήθηκε στις 11 και 12 Δεκεμβρίου 1992 
στο Εδιμβούργο, η Ευρωπαϊκή Τράπεζα Επενδύσεων (ETE) κλήθηκε να μελετήσει 
επειγόντως και με πνεύμα κατανόησης το ενδεχόμενο σύστασης νέας, προσωρινής 
δανειοδοτικής διευκόλυνσης ύψους 5 δις ECU στα πλαίσια της ETE, προκειμένου 
να επιταχυνθεί η χρηματοδότηση σημαντικών σχεδίων υποδομής που συνδέονται 
κυρίως με τα διευρωπαϊκά δίκτυα (ΔΕ)· ότι το συμβούλιο διοικητών της ETE 
αποφάσισε τη σύσταση αυτής της διευκόλυνσης στις 10 Φεβρουαρίου 1993, 
ότι στο Ευρωπαϊκό Συμβούλιο που συγκλήθηκε στις 21 και 22 Ιουνίου 1993 στην 
Κοπεγχάγη η ETE κλήθηκε να αυξήσει το ποσό αυτής της διευκόλυνσης κατά 3 
δις ECU και να παρατείνει τη διάρκεια ισχύος πέραν του 1994* ότι από την 
αύξηση αυτή, ποσό ύψους 1 δις ECU πρόκειται να χορηγηθεί για να βελτιωθεί η 
ανταγωνιστικότητα των μικρομεσαίων επιχειρήσεων (MME) στην Ευρώπη, 
ότι το Ευρωπαϊκό Συμβούλιο της Κοπεγχάγης κάλεσε επίσης το Συμβούλιο ECOFIN 
να εξετάσει τον τρόπο με τον οποίο, στο διαθέσιμο για τις MME ποσό ήταν 
δυνατόν να χορηγηθεί επιδότηση επιτοκίου μέχρι 3 εκατοστιαίες μονάδες 
κατ'ανώτατο όριο και για χρονική διάρκεια 5 ετών, καθότι η επιδότηση 
επιτοκίου συνδέεται με τη δημιουργία θέσεων απασχόλησης και χρηματοδοτείται 
εντός των ορίων των υφισταμένων δημοσιονομικών προοπτικών ότι στο 
Ευρωπαϊκό Συμβούλιο των Βρυξελλών, που συνεδρίασε στις 29 Οκτωβρίου 1993, 
το Συμβούλιο ECOFIN κλήθηκε να καταστρώσει και να θέσει σε εφαρμογή 
μηχανισμό επιδότησης επιτοκίου υπέρ των MME, σύμφωνα με τις κατευθύνσεις 
του Ευρωπαϊκού Συμβουλίου της Κοπεγχάγης, 
ότι η ενέργεια αυτή αποτελεί μέρος της κοινοτικής πρωτοβουλίας για την 
τόνωση της οικονομικής ανάπτυξης, και ότι το Ευρωπαϊκό Συμβούλιο του 
Εδιμβούργου αναγνώρισε τη σημασία των MME για τη δημιουργία θέσεων 
απασχόλησης και την τόνωση της οικονομικής ανάπτυξης, 
(1) 
(2) 
ότι το Συμβούλιο εξέδωσε στις 28 Ιουλίου 1989 την απόφαση 89/490/ΕΟΚ<3) 
όσον αφορά πρόγραμμα για τη βελτίωση του επιχειρηματικού περιβάλλοντος και 
την προώθηση της ανάπτυξης των επιχειρήσεων, και ιδίως των MME, στην 
Κοινότητα· ότι το εν λόγω πρόγραμμα αναθεωρήθηκε με την 
απόφαση 91/319/ΕΟΚ<4>, 
ότι με το ψήφισμα της 17ης Ιουνίου 1992(^), το Συμβούλιο συνιστά στην 
Επιτροπή να συνεχίσει την ανάπτυξη των απαραίτητων δράσεων για την 
δημιουργία ευνοϊκού περιβάλλοντος για τις επιχειρήσεις, ιδίως για τις MME, 
ότι το Συμβούλιο εξέδωσε στις 14 Ιουνίου 1993 την απόφαση 93/379/ΕΟΚ<6) 
όσον αφορά πολυετές πρόγραμμα κοινοτικών δράσεων για την περαιτέρω 
ενίσχυση των τομέων προτεραιότητας και την εξασφάλιση της συνέχειας και 
παγίωσης της πολιτικής υπέρ των επιχειρήσεων, ιδίως των MME, στην 
Κοινότητα, 
ότι η δανειοδοτική διευκόλυνση πράπει να αφορά ολόκληρη την Κοινότητα και 
πρόκειται να εφαρμοστεί το συντομότερο δυνατόν, 
ότι η δανειοδοτική διευκόλυνση πρέπει να χρησιμοποιείται, εφόσον αρμόζει, 
σε συνδυασμό με άλλα σχετικά κοινοτικά χρηματοδοτικά μέσα, 
ότι η ETE έχει δηλώσει την πρόθεση της να συμμετάσχει στην εφαρμογή της 
παρούσας απόφασης, 
ότι η ETE και η Επιτροπή συνάπτουν συμφωνίες συνεργασίας για την εφαρμογή 
της δανειοδοτικής διευκόλυνσης, 
ότι η Συνθήκη δεν προβλέπει για την έκδοση της παρούσας απόφασης, άλλες 
εξουσίες από αυτές που ορίζονται στο άρθρο 235, 
ΑΠΟΦΑΣΙΖΕΙ: 
Αρθρο 1 
Η Κοινότητα παρέχει επιδοτήσεις με στόχο τη μείωση των επιτοκίων για τα 
δάνεια που χορηγεί η Ευρωπαϊκή Τράπεζα Επενδύσεων (ETE) σε μικρομεσαίες 
επιχειρήσεις (MME) στην Κοινότητα, και που ανέρχονται συνολικά σε 
1 δις ECU. Τα εν λόγω δάνεια χορηγούνται από την ETE σύμφωνα με τους όρους 
και τις προϋποθέσεις που εφαρμόζονται για τις δανειοδοτήσεις στο πλαίσιο 
της προσωρινής διευκόλυνσης, που έχει συσταθεί από το συμβούλιο διοικητών 
της ETE 10 Φεβρουαρίου 1993 και της οποίας η ισχύς έχει παραταθεί 
στις Οι επιδοτήσεις αυτές χορηγούνται μόνο σε επενδυτικά σχέδια που 
δημιουργούν θέσεις απασχόλησης. 
Οι κοινοτικές επιδοτήσεις επιτοκίου καθορίζονται σε τρεις εκατοστιαίες 
μονάδες και χορηγούνται στους δικαιούχους για μέγιστο χρονικό διάστημα 
5 ετών. 
(3) ΕΕ L 239, 16.08.1989, σ. 33 
(4) ΕΕ L 175, 04.07.1991, σ. 32 
(5) ΕΕ C 178r 15.07.1992, σ. 8 
(6) ΕΕ L 161. 02.07.1993, σ. 68 
Αρθρο 2 
Η ETE, εξ ονόματος της Κοινότητας, διαχειρίζεται τη δανειοδοτική 
διευκόλυνση, επιδεικνύοντας την ίδια επιμέλεια όπως και για τις πράξεις που 
πραγματοποιούνται με τους ίδιους πόρους της. Οι λεπτομρείς κανόνες για την 
θέση σε εφαρμογή της παρούσας απόφασης καθορίζονται με συμφωνία συνεργασίας 
μεταξύ της Επιτροπής και της ETE. 
Αρθρο 3 
Η Επιτροπή ενημερώνει σε ετήσια βάση το Συμβούλιο και το Ευρωπαϊκό 
Κοινοβούλιο σχετικά με την εφαρμογή της παρούσας απόφασης, παρέχοντας 
στοιχεία για τη συνολική χρησιμοποίηση της δανειοδοτικής διευκόλυνσης προς 
τις MME στην Κοινότητα, καθώς και για τις επιπτώσεις στη δημιουργία θέσεων 
απασχόλησης και στα επιτόκια των επενδύσεων MME που χρηματοδοτούνται στο 
πλαίσιο της εν λόγω διευκόλυνσης. Για το σκοπό αυτό, η ETE παρέχει στην 
Επιτροπή τα απαραίτητα πληροφοριακά στοιχεία. Η πρώτη έκθεση υποβάλλεται 
πριν τις 10 Δεκεμβρίου 1993. 
Βρυξέλλες, Για το Συμβούλιο 
ο Πρόεδρος 
ΔΗΜΟΣΙΟΝΟΜΙΚΟ ΔΕΛΤΙΟ 
1. ΤΙΤΛΟΣ ΤΗΣ ΕΝΕΡΓΕΙΑΣ 
Η Διευκόλυνση MME. 
2. ΚΟΝΔΥΛΙΟ ΤΟΥ ΠΡΟΫΠΟΛΟΓΙΣΜΟΥ 
Τμήμα III (Επιτροπή), Μέρος Β (Επιχειρησιακές πιστώσεις), 
Αρθρο Β5-322 
Το κονδύλιο αυτό θα πρέπει να δημιουργηθεί. 
3. ΝΟΜΙΚΗ ΒΑΣΗ 
θα δημιουργηθεί με την προτεινόμενη απόφαση, βάσει του άρθρου 235 της 
Συνθήκης. 
4. ΠΕΡΙΓΡΑΦΗ ΤΗΣ ΕΝΕΡΓΕΙΑΣ 
4.1 Ειδικοί στόχοι της ενέργειας: το Ευρωπαϊκό Συμβούλιο της 
Κοπεγχάγης αποφάσισε την παροχή επιδοτήσεων επιτοκίου για δάνεια 
που χορηγεί η ETE στις MME στο πλαίσιο της προσωρινής 
δανειοδοτικής της διευκόλυνσης. 
4.2 Διάρκεια: δανειοδοτήσεις ETE ύψους 1 δις ECU, επιδοτούμενες βάσει 
της παρούσας απόφασης, θα είναι διαθέσιμες μέχρι την πλήρη 
ανάληψη τους. Οι επιδοτήσεις επιτοκίου θα καταβάλλονται στους 
τελικούς δικαιούχους για χρονικό διάστημα μέχρι 5 έτη, ενώ τα 
συνολικά δημοσιονομικά κονδύλια θα διατεθούν σε 3 ετήσιες δόσεις. 
5. ΤΑΞΙΝΟΜΗΣΗ ΤΗΣ ΔΑΠΑΝΗΣ 
5.1 Μη υποχρεωτική δαπάνη 
5.2 Μη διαχωριζόμενες πιστώσεις 
5.3 Κατηγορία εσόδου: καμία 
6. ΦΥΣΗ ΤΗΣ ΔΑΠΑΝΗΣ Η ΤΩΝ ΕΣΟΔΩΝ 
Η δαπάνη θα λάβει τη μορφή επιδοτήσεων επιτοκίου, μέχρι 3 
εκατοστιαίες μονάδες, για δανειοδοτήσεις ύψους 1 δις ECU που θα 
χορηγήσει η ETE σε MME. 
7. ΔΗΜΟΣΙΟΝΟΜΙΚΗ ΕΠΙΠΤΩΣΗ 
7.1 Μέθοδος υπολογισμού του συνολικού κόστους 
Το συνολικό κόστος υπολογίζεται σε 136,5 εκατ. ECU (λαμβανομένου 
υπόψη ότι τα ποσά που αφορούν τις επιδοτήσεις επιτοκίου θα 
μεταβιβασθούν στην Τράπεζα με βάση την παρούσα αξία τους). 
7.2 Κατανομή του κόστους (σε τρέχουσες πιστώσεις) 
Προϋπολογισμός Προϋπολογισμός Προϋπολογισμός ΣΥΝΟΛΟ 
1994 1995 1996 
Επιδοτήσεις 45,5 εκ. ECU 45,5 εκ. ECU 45,5 εκ. ECU 136,5 εκ. ECU 
επιτοκίου 
7.3 Ενδεικτικό χρονοδιάγραμμα των πιστώσεων 
7.3.1 Χρονοδιάγραμμα για την προτεινόμενη νέα ενέργεια 
1994 1995 1996 ΣΥΝΟΛΟ 
Πιστώσεις για αναλήψεις υποχρεώσεων 45,5 45,5 45,5 136,5 
Πιστώσεις για πληρωμές 45,5 45,5 45,5 136,5 
(τρέχουσες πιστώσεις· σε εκ. ECU) 
8. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΩΝ ΠΕΡΙΠΤΩΣΕΩΝ ΑΠΑΤΗΣ 
Η αξιολόγηση, η παρακολούθηση και η διαχείριση των δανείων θα 
αναληφθεί από τους ενδιάμεσους χρηματοπιστωτικούς οργανισμούς υπό την 
εποπτεία της ETE. Οι ενδιάμεσοι οργανισμοί έχουν συμφέρον να 
ολοκληρωθεί επιτυχώς η δανειοδοτική πράξη καθώς είναι εκείνοι που 
καλύπτουν τον κίνδυνο αποπληρωμής για τα δάνεια που παρέχει η ETE. 
Επιπλέον, με διοικητική παρακολούθηση θα ελέγχεται η τήρηση των όρων 
σχετικά με τη δημιουργία θέσεων απασχόλησης από τον δικαιούχο του 
δανείου (και της επιδότησης). 
9. ΣΤΟΙΧΕΙΑ ΤΗΣ ΑΝΑΛΥΣΗΣ ΚΟΣΤΟΥΣ-ΑΠΟΤΕΛΕΣΜΑΤΙΚΟΤΗΤΑΣ 
9.1 Ειδικοί στόχοι 
Η προτεινόμενη ενέργεια θα προωθήσει και θα επιταχύνει την 
εφαρμογή των επενδυτικών προγραμμάτων των MME λόγω του ότι θα 
θέσει στη διάθεση τους σημαντικό όγκο χρηματοδοτικών πόρων με 
ευνοϊκά επιτόκια. Οι επενδύσεις αυτές θα ενισχύσουν την 
ανταγωνιστικότητα και τις προοπτικές πραγματοποίησης κερδών 
των MME, ενώ παράλληλα θα συμβάλουν στην οικονομική ανάπτυξη. 
Επιπλέον, η προτεινόμενη ενέργεια θα εστιαστεί σε επενδυτικά 
προγράμματα που οδηγούν στην δημιουργία θέσεων απασχόλησης· 
Δικαιούχοι: MME οι οποίες δημιουργούν θέσεις απασχόλησης. 
9.2 Αιτιολόγηση της ενέργειας 
- Με τη μείωση του κόστους χρηματοδότησης μέσω της δημοσιονομικής 
στήριξης παρέχεται σημαντικό κίνητρο προς τις MME για την 
πραγματοποίηση συμπληρωματικών επενδύσεων και ειδικότερα όταν οι 
τελευταίες συνδέονται με τη δημιουργία θέσεων απασχόλησης. 
Δεδομένων των δυσμενών αναπτυξιακών προοπτικών στο εσωτερικό της 
Κοινότητας, η νέα ώθηση στον τομέα των παραγωγικών επενδύσεων, 
ιδίως από τις MME, αποτελεί στοιχείο πρωταρχικής σημασίας. 
Επιλογή του τρόπου υλοποίησης: η χορήγηση επιδοτήσεων επιτοκίου 
από την Κοινότητα θα συνδέεται με τους γενικότερους 
δανειοδοτικούς μηχανισμούς της ETE. Το γεγονός αυτό αφενός μεν 
προσφέρει το πλεονέκτημα της διοχέτευσης της κοινοτικής ενίσχυσης 
μέσω ενός σωστά οργανωμένου μηχανισμού αποδεδειγμένης αξίας και 
αφετέρου επιτρέπει τη στενή συνεργασία μεταξύ των ενδιάμεσων 
χρηματοπιστωτικών οργανισμών σε όλη την Κοινότητα. 
9.3 Παρακολούθηση και αξιολόγηση της ενέργειας 
Τα ακόλουθα στοιχεία θα λαμβάνονται υπόψη κατά την αξιολόγηση της 
συνολικής αποτελεσματικότητας της προτεινόμενης ενέργειας: 
- η συνολική ανάληψη πόρων στο πλαίσιο της διευκόλυνσης για τις 
MME· 
- ο συνολικός όγκος των επενδύσεων που υλοποιήθηκαν στο πλαίσιο της 
εν λόγω ενέργειας (τα ατομικά δάνεια που χορηγεί η ETE στο 
πλαίσιο της διευκόλυνσης για τις MME θα καλύπτουν τμήμα μόνο του 
συνολικού κόστους για κάθε επενδυτικό σχέδιο, ενώ τα άλλα 
κεφάλαια θα χορηγούνται από ενδιάμεσους χρηματοδοτικούς 
οργανισμούς ή από τον ίδιο τον φορέα υλοποίησης του σχεδίου)· 
ο συνολικός αριθμός των θέσεων απασχόλησης που δημιουργήθηκαν ως 
αποτέλεσμα της δανειοδοτικής διευκόλυνσης· 
κ. λπ. 
Τα στοιχεία αυτά θα διαβιβάζονται σε τακτά διαστήματα στην αρμόδια 
για τον προϋπολογισμό αρχή. Οι δυνατότητες επέκτασης της ενέργειας θα 
εξετάζονται βάσει των αποτελεσμάτων που πρόκειται να επιτευχθούν (βλ. 
συμπεράσματα του Συμβουλίου της Κοπεγχάγης). 
10. ΔΑΠΑΝΕΣ ΛΕΙΤΟΥΡΓΙΑΣ 
Η προτεινόμενη ενέργεια δεν θα επιφέρει αύξηση του αριθμού των υπαλλήλων 
της Επιτροπής ή των δαπανών λειτουργίας, καθώς τη διαχείριση της 
Διευκόλυνσης θα αναλάβει η ETE βάσει συμφωνίας συνεργασίας με την Επιτροπή. 
ISSN 0254-1483 
COM(93)577 τελικό 
ΕΓΓΡΑΦΑ 
GR ίο οι 
Αριΰ. καταλόγου : CB-CO-93-615-GR-C 
ISBN 92-77-61520-6 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Luxembourg 
_io-